Wezaretê Karanê Teberî yê Amerîka pare kerd ke çarçewa qanûnê CAASTA de vera Tirkîya 7ê nîsane de ambargoyan bido destpêkerdene. Çarçewa qanûnî dederheqê Serekîya Sanayîya Pawitişî ya Tirkîya, Serekê ci Îsmaîl Demîr û hîrê selahîyetdaran de bira ambargoyan amebî dayene.
Na çarçewe de derheqê Hetkarê Serekê Sanayîya Pawitişî Faruk Yîgît, Mudirê Koma Serekatîya Dayîreyê Pawitişê Hewayî Mustafa Alperî de û derheqê Serekê Dayîreyê Pawitiş û Feza yê Hewayî Serhat Gençogluyî de ambargoyî do bêrê kerdene. Goreyê ambargoyan îxracatê Serekîya Sanayîya Pawitişî ya Tirkîya ya seba Amerîka do bêro qedexekerdene, hesabê Demîrî û 3 xebatkaranê ci bêro vindarnayene û vîzeyyê înan bêrê sînorkerdene.
